
Avaliku ürituse „TIVOLI TUUR  2010” loa taotluse rahuldamine

1. Asjaolud ja menetluse käik

20.07.2010.a. esitas Leifi Rahvusvahelise Meelelahutuse OÜ, reg.nr.: 10024823 Narva Linnavalitsuse Linnavara- ja Majandusametile avaliku ürituse loa taotluse.
Leifi Rahvusvahelise Meelelahutuse OÜ kavatseb viia läbi 02.09.2010 - 05.09.2010 Narva linnas avalikkusele suunatud meelelahutusürituse „TIVOLI TUUR  2010”. Lõbustuspark on avatud neljapäevast pühapäevani kell 12.00 – 24.00. Pühapäeval toimub traditsiooniline ilutulestiku show, mille viib läbi Hansa Ilutulestikud.

Sihtgrupiks on linnaelanikud ja külalised.  Eeldatav külastajate arv on 2000 külastajat päevas. Sissepääs Tivoli Tuurile on kõikidele  külastajatele tasuta. Territooriumile püstitatakse karussellid ja  paigaldatakse mitmeid meelelahutuslikku osavus- ja õnnemänge.

Tivoli Tuur müüb oma külastajatele kohapealseks tarbimiseks kiirtoitu, pakendatud toidukaupu,  alla kuue mahuprotsendi alkohoolseid jooke ja muid karastusjooke ning tubakatooteid. Üritusega  kaasneb kõrgendatud turvarisk Narva Linnavolikogu 06.03.2008.a.määruse nr 18 „Narva linna avaliku korra eeskiri” § 2 lõige 5 punkt 1, 2 ja 4  tähenduses. Turvalisus tagatakse Tivoli Tuuri kuue  turvatöötaja  ja AS G4S töötajate poolt kellega on sõlmitud leping.
Juhindudes ülaltoodust ning Narva Linnavolikogu 06.03.2008.a määrusest nr 18 „Avaliku korra eeskiri” kuulub Leifi Rahvusvahelise Meelelahutuse OÜ loa taotlus avaliku ürituse „TIVOLI TUUR  2010”   korraldamiseks rahuldamisele.

 

2. Õiguslikud alused

Kohaliku omavalitsuse korralduse seaduse § 30 lõige 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Vastavalt Narva Linnavolikogu 06.03.2008.a. vastu võetud määruse nr 18 „Narva linna avaliku korra eeskiri” § 11 lõikes 1 sätestatule avaliku ürituse luba vormistatakse Narva Linnavalitsuse korraldusena, millega rahuldatakse loa taotlus.

3. Otsus

3.1. Rahuldada Leifi Rahvusvahelise Meelelahutuse OÜ taotlus avaliku ürituse „TIVOLI TUUR  2010”. läbiviimiseks. 

3.2. Avaliku ürituse korraldajaks on Leifi Rahvusvahelise Meelelahutuse OÜ, reg.nr 10024823,  Aiandi tee 2-1 Viimsi 74001 Harjumaa
3.3. Ürituse läbiviimise kohaks on Narva , Tallinna mnt.30b,  Geneva Keskuse  esine plats 

3.4. Avalik üritus algab 02.09.2010 ja lõpeb 05.09.2010. Meelelahutusüritused toimuvad kella 12.00 kuni  24.00-ni. 
3.5. Avaliku ürituse läbiviimisel tuleb järgida Narva Linnavolikogu 06.03.2008.a määrusega nr 16 „Narva linna heakorra eeskiri“ ja Narva Linnavolikogu 06.03.2008.a määrusega nr 18 „Narva linna avaliku korra eeskiri” kehtestatud nõudeid.

4. Rakendussätted

4.1. Narva Linnavalitsuse Linnavara- ja Majandusametil teha korraldus asjaosalistele teatavaks Leifi Rahvusvahelise Meelelahutuse OÜ-le ( reg.nr. 10024823. Aiandi tee 2-1, Viimsi, 74001 Harjumaa).
4.2. Korraldus jõustub teatavakstegemisest.

4.3. Käesolevat korraldust on võimalik vaidlustada Tartu Halduskohtu Jõhvi kohtumajas 30 päeva jooksul haldusakti teatavakstegemisest.

